Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1684

15. szakasz A nyilatkozatoknak a menedzsment és ellenõrzési rendszerek, a már elvégzett ellenõrzések eredményeinek és, ahol szükséges, a tranzakciók további mintájának és a III.1. Melléklet V. szakaszában foglaltak szerint összeállított végsõ beszámoló vizsgálatán kell alapulniuk. A nyilatkozatot kibocsátó személy vagy szervezeti egység el kell, hogy végezze a szükséges adatgyûjtést, hogy elfogadható bizonyosságot szerezhessen arról, hogy az igazolt költségkimutatás helyes, az alapul szolgáló tranzakciók jogszerûek és szabályszerûek, és, hogy a projekt a Pénzügyi Megállapodásban foglalt feltételek és a projekthez rendelt célkitûzések szerint valósult meg. A nyilatkozatot a III.4.C. Mellékletben található indikatív modell alapján kell összeállítani, és a nyilatkozat indoklásához szükséges összes lényeges információt — ideértve a nemzeti és a közösségi testületek által végzett minden olyan ellenõrzés eredményeinek összefoglalását, amelyhez a nyilatkozatot kibocsátó hozzáférhetett — tartalmazó jelentés kíséretében kell benyújtani.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes